laion/Wikipedia-Exotic huggingface dataset:
Gabès

Gabès (araabia keeles قابس Qābis) on linn Tuneesias, Gabèse kubernerkonna keskus. Elanikke oli 2006. aasta rahvaloenduse andmetel 116 323. Gabèse Ülikool
Reportaaž

Reportaaž on jutustav-kirjeldav ajakirjandusžanr. Selle eesmärk on jutustada mingist sündmusest, kirjeldada nähtusega seotut ning vahendada taustandmeid. Kindlasti peab reportaaži kirjutaja seda ise nägema ja suutma vahendada kohalolekutunnet.
Arvustus

Arvustus ehk retsensioon on arvamusteksti žanr, mida iseloomustab kriitilisus.
Sousse

Sousse (araabia keeles سوسة Sūsah) on linn Tuneesias, Sousse'i kubernerkonna keskus. Asub Vahemere Al-Ḩammāmāti lahe rannikul. Elanikke on 173 047 (2004). Constantine,  Alžeeria Braunschweig,  Saksamaa Ljubljana,  Sloveenia Marrakech,  Maroko Miami,  Ameerika Ühendriigid Québec,  Kanada İzmir,  Türgi
Tuneesia vapp

Tuneesia vapp on Tuneesia riigivapp. Kuldse vapikilbi ülaosas on laev, mis sümboliseerib vabadust, all paremal mõõka hoidev lõvi, mis sümboliseerib korda, ning vasakul kaalud, mis sümboliseerivad õiglust. Vapikilbi kohal asub riigilipu keskne motiiv punane täht ja kuusirp. 1963–1987
Loogikute loend

Loogikute loend loetleb loogikuid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aristoteles Jon Barwise Paul Bernays George Boole George Boolos Robert Brandom Alonzo Church Johannes Duns Scotus Vincent Ferrer Gottlob Frege Ene Grauberg Kurt Gödel Susan Haack Leon Henkin Wilfrid Hodges Abu al-Kindi Steven Cole Kleene Georg Kreisel Saul Kripke Ivar Kull Kazimierz Kuratowski Juri Levin Ilmar Lilleorg Ramon Llull Stéphane Lupasco Leopold Löwenheim Per Martin-Löf Grigori Mints Andrzej Mostowski Jaroslav Peregrin Moritz Conrad Posselt Dag Prawitz Graham Priest Andres Pärl Willard Van Orman Quine Stephen Read Bertrand Russell Henry M. Sheffer Thoralf Skolem Nikolai Stjažkin Aleksandr Zinovjev Alfred Tarski Alan Turing Kazimierz Twardowski Vladimir Uspenski
Tehnopol

Tehnopol ehk Tallinna Teaduspark Tehnopol on teadus- ja ärilinnak alustavatele ja kasvavatele ettevõtetele. Tehnopolis asub ligi 180 ettevõtet, Tallinna Tehnikaülikool ja IT Kolledž. Tehnopoli asutasid 2003. aastal Eesti Vabariik, Tallinna linn ja Tallinna Tehnikaülikool. Tehnopol pakub ettevõtetele sobivaid äripindu, äriarendusteenuseid, tihedaid koostöövõimalusi ülikoolidega ja rahvusvaheliste võrgustikega. Tehnopol toetab uute perspektiivsete tehnoloogiate kasutuselevõttu ja kiirendab tehnoloogiapõhiste ettevõtete arengut, olles ettevõtluse ja teaduse ühendaja ning Eesti tehnoloogiapõhise ettevõtluse keskus. Tehnopoli pargis tegutseb 180 ettevõtet (sealhulgas Skype, Cybernetica, Fujitsu Services). Pargi pidevaks arendamiseks on 9,5 hektari suurune territoorium ja seni ligi 36 000 m² renditavat pinda. Pargis asuvatele ettevõtetele osutatakse äri- ja olmeteenuseid. Seal asub ka Eesti suurim äriinkubaator Startup Inkubaator, kus tegutseb 26 alustavat ettevõtet. Tehnopoli läheduses on kaks ülikooli 12 000 üliõpilase ja 1100 teadlasega; 3 teadusarenduskeskust. "Arhiivikoopia". Originaali arhiivikoopia seisuga 1. juuli 2015. Vaadatud 1. juulil 2015.{{netiviide}}: CS1 hooldus: arhiivikoopia kasutusel pealkirjana (link) Tehnopoli koduleht Äripäev: Tehnopol valmistub jõuliseks laienemiseks Tehnopoli juhatuse liikme intervjuu
Volusianus

Volusianus (Imperator Caesar Claudius Afinius Gallus Veldumianus Volusianus Augustus; suri augustis 253) oli Vana-Rooma keiser 251–253. Volusianus oli Trebonianus Galluse poeg ja kaasvalitseja. Ta tapeti koos isaga sõdurite poolt.
Guerrero osariik

Guerrero on osariik Mehhiko lõunaosas, Vaikse ookeani kaldal. Osariik on nime saanud Mehhiko iseseisvussõja kangelase, riigi teise presidendi Vicente Ramón Guerrero Saldaña järgi. Guerrero üks tähtsamaid majandusharusid on turism. Guerrero osariik on loodud 1849. aastal. Guerrero osariik on jagatud 81 kohalikuks omavalitsusüksuseks. Osariigi suurim linn on Acapulco. http://www.inegi.org.mx/est/contenidos/proyectos/encuestas/hogares/especiales/ei2015/doc/eic_2015_presentacion.pdf
Michoacáni osariik

Michoacáni osariik on osariik Mehhiko lõunaosas, Vaikse ookeani kaldal. Osariik on üks Mehhiko peamisi põllumajanduspiirkondi. Michoacánis kaevandatakse kulda, hõbedat, tsingi- ja rauamaaki. Michoacáni osariik on loodud 1824. aastal. Michoacáni osariik on jagatud 113 kohalikuks omavalitsusüksuseks. Osariigi pealinn on Morelia. Osariigis asub mitmes linnas paiknev Michoacáni ülikool. Michoacáni osariigi lipp http://internet.contenidos.inegi.org.mx/contenidos/Productos/prod_serv/contenidos/espanol/bvinegi/productos/nueva_estruc/inter_censal/estados2015/702825079819.pdf Michoacáni osariigi koduleht
Nuevo Leóni osariik

Nuevo Leóni osariik on osariik Mehhiko kirdeosas. Kõrgelt arenenud tööstusega osariik kuulub Mehhiko jõukamate piirkondade hulka. Nuevo Leóni osariik on loodud 1824. aastal. Nuevo Leóni osariik on jagatud 51 kohalikuks omavalitsusüksuseks. Nuevo Leóni osariigi lipp Nuevo Leóni osariigi koduleht
Helme lahing

Helme lahing oli 24. novembril 1501 Liivimaa-Moskva sõjas toimunud relvakonflikt, mille võitsid Moskva suurvürsti väed. Venelaste ülekaal lahingus oli arvatavasti tuntav ning liivimaalaste poolt osalesid lahingus tõenäoliselt vaid Tartu piiskopi väesalgad. Lahingu lõpptulemust on mõnikord ka kahtluse alla pandud, sest Liivimaa allikate järgi langes selles kuni 2000 venelast. Vene allikad räägivad aga sellest kui selgest vene võidust, kus hukkunud 300 sakslast. Seetõttu on oletatud, et tegu oli küllaltki väikesemastaabilise ning segase tulemusega lõppenud kokkupõrkega, kus liivimaalaste poolt antud langenud venelaste hulk on ilmselt tugevalt üle pakutud. Sellest hoolimata oli Helme lahing kõige olulisemaks relvakokkupõrkeks venelaste rüüsteretkede ajal 1501. aasta lõpus ning 1502. alguses. Nikolai Aleksejevitš Polevoi (1796-1846): Istorija Russkovo Naroda (5. osa) (История Русского Народа), Moskva, 1833, lk. 644
Louis-Philippe I

Louis-Philippe I (6. oktoober 1773 – 26. august 1850) oli Orléansi dünastiasse kuuluv Prantsusmaa kuningas aastatel 1830–1848. Louis-Philippe oli Orléansi hertsogi Louis-Philippe II ehk Philippe Egalité poeg. Tema isa paistis silma küllaltki radikaalsete nõudmistega Prantsuse revolutsiooni alguses, kuid hukati 1793. aastal. Noor Louis-Philippe tegi alates 1791. aastast karjääri Prantsuse sõjaväes ning paistis silma isikliku vaprusega. Ka tema vaated olid sarnaselt isaga küllaltki liberaalsed. Kuid 1793. aastal oli ta segatud Charles François Dumouriez' vandenõusse kukutada jakobiinid ning taastada 1791. aasta konstitutsioon. Seetõttu pidid tema ja Dumouriez põgenema Austria vägede juurde. Kuni 1815. aastani elas Louis-Philippe eksiilis. Aastatel 1794–1797 viibis ta Ameerikas, peamiselt Ameerika Ühendriikides. 1815, pärast Bourbonide restauratsiooni, naasis ta Prantsusmaale, kus ta sai tagasi ka Orléansi hertsogi tiitli. Tema suhted Louis XVIII olid halvad, Charles X-ga veidi paremad, kuid tema liberaalne meelsus ei meeldinud valitsevale dünastiale sugugi. Louis-Philippe'st sai peagi liberaalse opositsiooni üks juhte. 1830. aastal, pärast Juulirevolutsiooni, tõusis ta Louis-Philippe I nime all Prantsusmaa troonile, kus valitses esialgu küllaltki edukalt. Oma poliitikas toetus ta jõukale keskklassile ning teenis seetõttu ära hüüdnime "kodanlasest kuningas". Tema valitsusaega nimetatakse tavaliselt Juulimonarhiaks. 1847. aastal tabas maad aga majanduskriis ning kuninga valitsuse autoriteet langes kiiresti. Järgmise aasta alguses puhkesid mitmel pool, eriti Pariisis, mässud ning kuningas põgenes Suurbritanniasse, loobudes troonist oma pojapoja (Philippe VII) kasuks. Tolle võimu parlament aga ei toetanud ning peagi kuulutati välja Prantsusmaa Teine Vabariik. Louis-Philippe elas aga kuni elu lõpuni eksiilis Suurbritannias.
Ajusisese enesestimulatsiooni katse

Ajusisese enesestimulatsiooni katse on katse, mis näitab hüpotalamuse seotust tundmustega. Ajusisese enesestimulatsiooni avastasid üsna juhuslikult 1953. aastal Montréali McGilli ülikoolis James Olds ja Peter Milner. Uurijate eesmärk oli hinnata retikulaarformatsiooni elektrilise stimulatsiooni mõju katselooma käitumisele. Selleks taheti viia elektroodid roti retikulaarformatsiooni, kuid tehnilise ebatäpsuse tõttu sattusid elektroodid hüpotalamuse piirkonda. Olemata teadlik veast, hakati aju stimuleerima, kuid tulemus oli üllatav: loomad ilmutasid väljendunud naudingu tunnuseid. Katse edasisel arendamisel asetati looma puuri pedaal, millele vajutades rott sai ise stimulatsiooni impulsse vallandada. Tulemuseks oli see, et rotid tegelesidki peamiselt enesestimuleerimisega – kuni täieliku kurnatuseni.
Süntesaatorite loend

Siin on alfabeetiliselt loetletud süntesaatoreid. Birotron Chamberlin Computer Music Melodian Fairlight CMI Fingerboard-Theremin Heliophon Hellertion Korg Prophecy Korg Wavestation Kurzweil Mellotron Moogi süntesaator ondes Martenot Optigan Orchestron PDP-8 (Digital Equipment Corporation PDP-8) Persephone Sequential Circuits Prophet One Sequential Circuits Prophet VS Sequential Circuits Prophet 5 Teremin ehk Electro-Theremin Trautonium Yamaha CS-80 Yamaha DX-7 ehk Yamaha DX7
Maag (Fowles)

"Maag" on John Fowlesi esimene romaan, kuid ilmus alles pärast romaani "Liblikapüüdja" suurt edu. Fowles hakkas seda raamatut kirjutama 1950. aastatel, osaliselt toetudes isiklikele kogemustele, mis ta sai inglise keele õpetajana Kreeka saarel Spétsesel.
A. T.

A. T. (Arsenal Tallinn) oli Eestis 1920. aastatel arendatud püstolkuulipilduja, mida kasutasid põhiliselt Kaitseliidu piiriäärsed üksused ja Eesti Piirivalve. Seda nimetati ka E. P. (Eesti püstolkuulipilduja) ja PK (Püstolkuulipilduja). Püstolkuulipilduja põhiline konstrueerija oli insener Johannes Teimann. Relvi toodeti kokku umbes 600. Osa neist müüdi Lätile, ning osa 1930. aastate teisel poolel Hispaaniasse, kus need olid Hispaania kodusõjas kasutusel vabariiklaste poolel. Kaliiber: 9x20 mm SR Salv: 40 padrunit Laskekiirus: 600 lasku/minutis Pikkus: 80,9cm Suudmekiirus: 365 m/s  Eesti  Läti Hispaania teine vabariik E-Arsenal Alo Lõhmus. "Eesti relvatööstuse hiilgus jõudis Hispaaniast kodumaale tagasi". Postimees, 8. oktoober 2009 (paberil lk 4) "Arsenali püstolkuulipilduja – taas kodus" (arhiveeritud). Tehnikamaailm, märts 2003
Hüpnoteraapia

Hüpnoteraapia on hüpnoosi kasutav psühhoteraapia suund. Mõiste hüpnoteraapia viitab sellele, et teraapiat tehakse hüpnoosi ehk transi seisundis. Hüpnoos on kunstlikult, sõnadega esile kutsutud muutunud teadvuse seisund, kus inimese keha on sügavalt lõdvestunud (nagu magamise ajal). Samas mõte liigub sarnaselt ärkveloleku ajale, kuid tavakiirusest aeglasemalt. Hüpnootiline ehk transi seisund annab võimaluse ligipääsuks infole, mis asub alateadvuses ja millele tavaseisundis ligi ei pääse. Analüütiline hüpnoteraapia on suund, kus hüpnoosi seisundit kasutatakse selleks, et otsida tänaste murede juurpõhjusi minevikust, ümber hinnata vanu uskumusi ja sellega muuta käitumist. Oma olemuselt kuulub see psühhodünaamilise pshühhoteraapia alla, mille efektiivsus on uuringutega hästi tõestatud. Kliiniline hüpnoteraapia on suund, kus tegeletakse eelkõige kliendi soovil meele ümberprogrammeerimisega sisenduste abil. Mis on hüpnoteraapia? Terapeut Märt Miljan Hüpnoteraapia Teraapia.com portaalis Lilliengren, Peter (30. juuni 2023). "A comprehensive overview of randomized controlled trials of psychodynamic psychotherapies". Psychoanalytic Psychotherapy.
William Dray

William Herbert Dray (23. juunil 1921 Montréal – 6. august 2009) oli Kanada ajaloofilosoof. Dray õppis Oxfordi ülikoolis ajalugu, kuid on enamjaolt tegelenud ajaloofilosoofiaga. Ta on püüdnud luua teadusfilosoofilist alust humanitaarteadustele, eriti ajaloole, mis erineks põhimõtteliselt loodusteaduste omast. Ajaloos peab ta selleks selgitavat narratiivi (explanatory narrative), mis oleks vaba teoreetilistest ja ideoloogilistest implikatsioonidest ning annaks seega võimaluse kirjeldada ajalugu täpselt nii, nagu see juhtus. Ta on uurinud ka ajaloofilosoof Robin George Collingwoodi filosoofiat. Lühielulugu Kanada võrguentsüklopeedias Tutvustus Ottawa ülikooli kodulehel
Hullumisstseen

Hullumisstseen on ooperižanri üks standardseid koostisosi. Stseene, milles peategelane või mõni tegelastest kaotab sündmuste käigus mõistuse, leidub juba varastes ooperites, kuid eriti populaarseks kujunesid hullumisstseenid 19. sajandil Itaalias ja Prantsusmaal. Hullumisstseene kirjutati tipplauljatele ja nende varjatud eesmärgiks oli demonstreerida viimase piirini esitaja laulja- ja näitlejavõimeid. Seetõttu on hullumisstseenide vokaalpartiide ülesanded võrreldes muude ooperinumbritega palju suuremad ja erutavamad: tavalised on suured hüpped, keerulised passaažid, ülipikad fraasid, kiirelt vahelduv dünaamika ja järsud karakterimuutused. Suurem osa hullumisstseene on kirjutatud sopranile, kuid hullumisstseenide näiteid leidub ka baritonile ja tenorile. Ooperiajaloo tuntuimad hullumisstseenid leiduvad Gaetano Donizetti ja Vincenzo Bellini ooperitest, kuid hullumisstseene võib leida ka varasemast muusikast, näiteks Georg Friedrich Händeli ooperist "Orlando" või Wolfgang Amadeus Mozarti ooperist "Idomeneo". Peaaegu kõik hullumisstseenid on kirjutatud, arvestades opera seria või opera semiseria kaanoneid. Kuigi üksikuid hullumisstseene leidub ka 20. sajandi ooperitest, näiteks Benjamin Britteni ooperi "Peter Grimes" viimasest vaatusest, lõppes hullumisstseenide kirjutamise konventsioon koos bel canto ajastuga, kuna heliloojad soovisid ooperit näha realistlikumana. Gaetano Donizetti "Lucia di Lammermoor" (Il dolce suono... Ardon gl'incensi... Spargi d'amaro pianto) "Linda di Chamounix" (Linda! Ah che pensato) "Maria Padilla" "Torquato Tasso" "Anna Bolena" (Piangete voi... Al dolce guidami... Coppia iniqua) Vincenzo Bellini "I puritani" (O rendetemi... Qui la voce sua soave... Vien, diletto, e in ciel la luna) "Il pirata" (Cor sorriso d'innocenza... Oh, Sole! ti vela di tenebra fonda) "La Sonnambula" (Oh! se una volta sola... Ah! non credea mirarti... Ah! non giunge uman pensiero), mis ei ole rangelt võttes hullumisstseen, kuna on kirjutatud tegelase uneskõndimise, mitte mõistusekaotusena Ambroise Thomas "Hamlet" (Partagez-vous mes fleurs) Benjamin Britten "Peter Grimes" (Mad scene) Giuseppe Verdi "Macbeth" (Una macchia) Gilbert & Sullivan "Ruddigore" (Cheerily carols the lark) Benjamin Britten "Suveöö unenägu (Pyramuse ja Thisbe stseen) Anderson, James (1993) The Complete Dictionary of Opera & Operetta, New York Ewen, David (1963) Encyclopedia of the Opera, New York
Ikaría meri

Ikaría meri (kreeka keeles Ικάριο Πέλαγος, Ikario Pelagos) on Egeuse mere osa Küklaadidest idas ja Ikaría saarest lõunas. Meri on saanud nime mütoloogiategelase Ikarose järgi, kes sinna kukkus.
Potamoloogia

Potamoloogia ehk jõehüdroloogia ehk jõeteadus (kreeka keeles potamos 'jõgi' + logos 'teadus') on hüdroloogia, veedünaamika ja hüdraulika interdistsiplinaarne teadusharu, mis uurib pinnavooluveekogusid ja nende veerežiime. Potamoloogia uurimisobjektid ja -teemad on vooluvee erosioon, jõgede setete tekkimine ja nende ehitus, jõesängi kuju ja selle muutumine aja jooksul. Eesti Entsüklopeedia. "potamoloogia".
Thásose saar

Thásos (Vana-Kreeka kontekstis Thasos; kreeka keeles ja vanakreeka keeles Θάσος) on Kreekale kuuluv saar Traakia meres põhjaranniku lähedal, Kreeka kõige põhjapoolsem saar. Saare pindala on 379 km². Saar on mägine, suurim kõrgus 1203 meetrit (Ipsário mägi). Saare keskasula ja suurim linn on Thásos ehk Liménas Thásou. See asub saare põhjarannikul Kreeka mandriosa vastas umbes 10 km kaugusel Keramotíst.
.vc

.vc on Saint Vincenti ja Grenadiinide Interneti tippdomeen. Domeen on kasutusel alates 1991. aastast.
.ve

.ve on Venezuela Interneti tippdomeen. Domeen on kasutusel alates 1991. aastast.
.vg

.vg on Briti Neitsisaarte Interneti tippdomeen. Domeen on kasutusel alates 1997. aastast.
.vi

.vi on USA Neitsisaarte Interneti tippdomeen. Domeen on kasutusel alates 1995. aastast. Teise astme domeeninimede kasutamine on piiratud ainult USA Neitsisaarte ettevõtetele ja residentidele. IANA .vi whois teave
.mv

.mv on Maldiivi Interneti tippdomeen. Domeen on kasutusel alates 1996. aastast.
.mu

.mu on Mauritiuse Interneti tippdomeen. Domeen on kasutusel alates 1995. aastast.
.mw

.mw on Malawi Interneti tippdomeen. Domeen on kasutusel alates 1997. aastast. Domeeni registreerimine
Olti jõgi

Olt (saksa keeles Alt, ladina keeles Aluta või Alutus, türgi keeles Oltu) on jõgi Euroopas Rumeenias, Doonau vasakpoolne lisajõgi. Jõgi saab alguse Ida-Karpaatidest ja voolab edelasse mööda Transilvaania lavamaad. Seejärel voolab läände Transilvaania Alpide põhjajalamil, pöördub lõunasse ja voolab sügavas kuristikus läbi Transilvaania Alpide. Edasi voolab lõunasse läbi Valahhia tasandiku. Suubub vasakult Doonausse. Olti jõe pikkus on 615 km ja valgala pindala 24 050 km². Olti ääres asuvad Miercurea-Ciuc, Sfântu Gheorghe, Făgăraș, Călimănești, Brezoi, Râmnicu Vâlcea, Drăgășani ja Slatina. "2017 Romanian Statistical Yearbook" (PDF). Vaadatud 30. aprillil 2023.  Olti jõgi – pildid, videod ja helifailid Wikimedia Commonsis
Glen Davis

Ronald Glen Davis (sündinud 1. jaanuaril 1986) on elukutseline korvpallur, kes mängis korvpalliliigas NBA kokku kaheksa hooaega, esindades klubisid Boston Celtics, Orlando Magic ja Los Angeles Clippers. Davise valis 2007. aasta NBA draft'ist 35. valikuna Seattle SuperSonics, kes vahetas Davise samal päeval edasi Boston Celticsisse. Hooaja esimesed 19 mängu pingilt alustanud Davis pääses esimest korda algviisikusse 12. detsembril 2007 Sacramento Kingsi vastu ning viskas selles mängus 16 punkti ja võttis 9 lauapalli. Boston Celticsi rivistuses tuli Davis 2008. aastal ka NBA meistriks, kui finaalseerias alistati 4 : 2 Los Angeles Lakers. Oma karjääri resultatiivseima mängu tegi Davis 3. detsembril 2013, kui viskas Orlando Magicu eest 33 punkti Philadelphia 76ersi vastu. Pärast 2014/15. hooaega sai Davisest vabaagent, misjärel ei ole ta enam NBA-s väljakule pääsenud. NBA meister (2008) Glen Davis – NBA.com Glen Davis – Basketball-Reference.com
Speed King

"Speed King" on laul ansambli Deep Purple albumilt "In Rock". See oli esimene laulja Ian Gillani kirjutatud sõnadega laul. Ta kasutas laulu teksti kirjutamisel tsitaate Elvis Presley, Little Richardi ja Chuck Berry loomingust sellises järjekorras nagu need talle meenusid. Laulu pikkus plaadil on 5:49, kuid kontsertidel on lugu sageli muudetud ja lisatud pikki improvisatsioone, mis venitavad laulu sageli 10–15 minuti pikkuseks. Laul ilmus B-poolel singlil, mille A-poole lugu oli "Black Night". Deep Purple'i 25. aastapäeva albumil on laulust klaveriversioon.
.mx

.mx on Mehhiko Interneti tippdomeen. Domeen on kasutusel alates 1989. aastast.
.my

.my on Malaisia Interneti tippdomeen. Domeen on kasutusel alates 1987. aastast.
.sb

.sb on Saalomoni Saarte Interneti tippdomeen. Domeen on kasutusel alates 1994. aastast.
.sc

.sc on Seišelli Interneti tippdomeen. Domeen on kasutusel alates 1997. aastast.
.sg

.sg on Singapuri Interneti tippdomeen. Domeen on kasutusel alates 1988. aastast.
.sh

.sh on Suurbritannia meretaguse ala Saint Helena Interneti tippdomeen. Domeen on kasutusel alates 1997. aastast.
Dardanellid

Dardanellid (türgi Çanakkale Boğazı, kreeka Δαρδανέλλιων στενά (Dardanéllion stená), ka Ελλήσποντος (Ellíspontos, vanakreeka Hellespontos)) on väin, mis ühendab Marmara merd Traakia merega ja eraldab Euroopat Aasiast. Kitsaimas kohas on väina laius 1300 meetrit. Traakia mere poolses otsas, Kumkale kohal on väinal selge suue, umbes 6 km laiune, kus mõlemad kaldad järsku ära pööravad. Marmara mere poole laieneb väin aeglaselt, Marmara mere algust arvestatakse tihti Gelibolu lähedalt. Väina sügavus on umbes 70 meetrit. Marmara mere poolt esineb tugev magedama vee hoovus, nii et mere soolsus Dardanellide Traakia mere poolses suudmes kõigub piirkonnas 23 kuni 29 promilli. Sügavamal on vesi soolane, umbes 38 promilli. Tihti puhub Marmara merelt ka tugev ja püsiv tuul, mistõttu laevadel on Marmara merre raske siseneda. Väina suudme lähistel asus Trooja linn. Bosporus Montreux' konventsioon
.si

.si on Sloveenia Interneti tippdomeen. Domeen on kasutusel alates 1993. aastast.
.sj

.sj on Svalbardi ja Jan Mayeni Interneti tippdomeen. Domeen eraldati 1997. aastal, kuid seda ei ole kasutusele võetud.
.sk

.sk on Slovaki Interneti tippdomeen. Domeen on kasutusel alates 1993. aastast.
Namiibia vapp

Namiibia vapp on Namiibia riigivapp. Vapp on kasutusel alates riigi iseseisvumisest 21. märtsil 1990. Liivaluitele toetuvat Namiibia lipu värvides vapikilpi hoiavad kaks Namibi kõrbele omast looma, orüksit. Kõrbes kasvav velvitšia, mis on üks maailma vanemaid taimi, sümboliseerib vastupidavust ja meelekindlust. Kilbi kohal on rida teemante, millele toetuv kilg-merikotkas tähistab Põhja-Namiibia veekogusid. Kilbi all on lint rahvusliku motoga "Ühtsus, vabadus, õiglus". Namiibia lipp
.na

.na on Namiibia Interneti tippdomeen. Domeen on kasutusel alates 1991. aastast.
.ng

.ng on Nigeeria Interneti tippdomeen. Domeen on kasutusel alates 1995. aastast.
.sl

.sl on Sierra Leone Interneti tippdomeen. Domeen on kasutusel alates 1997. aastast.
.tk

.tk on Tokelau Interneti tippdomeen. Domeen on kasutusel alates 1997. aastast.
Valerianus

Valerianus (Imperator Caesar Publius Licinius Valerianus Germanicus Maximus Augustus; sünninimi Publius Licinius Valerianus; 200 – pärast juunit 260, võib-olla 263) oli Vana-Rooma keiser augustist 253 kuni vangistamiseni 260. Keiser langes vangi sõjas pärslastega ning suri vangistuses.
Timor

Timor on suurim Väikestest Sunda saartest. Timori pindala on 33 850 km2. Timoril elab 2000. aasta seisuga 2,22 miljonit inimest. Timorist läände jääb Sawu meri, kagusse Timori meri ja põhja Banda meri. Timorist edelasse jäävad Roti saar, millest teda eraldab Roti väin, ja Semau saar. Timorist põhja jäävad Pantar, Alor, millest teda eraldab Ombai väin, Atauro ja Wetar, millest teda eraldab Wetari väin. Timorist kirdesse jäävad Kisar ja Leti. Saar on jagatud Indoneesia ja Ida-Timori vahel. Indoneesiale kuuluv osa jääb Ida-Nusa-Tenggara provintsi ja Timoril on ka provintsi pealinn Kupang. Saar on mägine. Kõrgeimad mäed on saare keskosas asuv ja Ida-Timorile kuuluv 2962 m kõrgune Tatamailau ning edelaosas asuv ja Indoneesiale kuuluv 2427 m kõrgune Mutis. Saare suurimad asulad on Ida-Nusa-Tenggara provintsi pealinn Kupang ja Ida-Timori pealinn Dili. Ülejäänud asulad on vähem kui 50 tuhande elanikuga. Saar on edela-kirde suunas välja venitatud. Seda läbib maantee edelatipust kirdetippu. Maantee algab Kupangist, läbib Indoneesias Soe, Kelamananu ja Atambua ning Ida-Timoris Dili ja Baucau ja lõpeb Tutualas. Indoneesias kulgeb see saare keskel, Ida-Timoris põhjarannikul. Lisaks on väiksem maantee, mis kulgeb Ida-Timori kagurannikul. See algab Tutualast, läbib Los Palose ja Loré ning lõpeb Suais. Esimest korda mainiti Timorit 14. sajandil Majapahiti riigi (selle pealinn asus Jaaval) kuninga Nagarakretagama mõjualuse saarena. Oletatavasti oli Timor sel ajal Majapahiti ääremaa. Seejärel ulatusid Timorile jaavalaste, hiinlaste ja indialaste kaubateed. Kaupmehed hankisid Timorilt lõhnavat sandalipuud, orje, mett ja vaha. 17. sajandi keskel jõudsid Timorile hollandlased ja portugallased, kes võitlesid kontrolli pärast saare üle. Alles 1859 sõlmiti rahuleping, millega saar nende vahel ära jagati. Maismaapiir Hollandi ja Portugali valduste vahel määrati alles 1912. Sellega jagati saar pindalalt üsna täpselt pooleks ning piir kulges enam-vähem, kuigi mitte täpselt mööda läänetimorlaste ja nende traditsiooniliste vaenlaste Ida-Timorilt valduste vahelist piiri. Lääne-Timor läks Indoneesia valitsuse kontrolli alla riigi iseseisvudes 1949, aga Ida-Timor jäi Portugali asumaaks seni, kuni Portugal 1975 peaaegu kõigile oma kolooniatele iseseisvuse andis. Sel aastal hõivas Indoneesia Ida-Timori ja kuulutas selle oma 27. provintsiks. Ida-Timor iseseisvus 1999. Ida-Timori riigikeeled on tetumi ja portugali keel. Lääne-Timori riigikeel on indoneesia keel, mis on arusaadav ka ida pool. Peamine religioon on kristlus (90% inimestest), millest katoliiklasi on mõlemal pool enamus ja protestante on Lääne-Timoris suhtega 1,5:1 katoliiklaste kasuks. Moslemeid ja animiste on kumbagi umbes 5%. Suur maailma atlas, lk 93.